《戏述任翻诗句酬储梅癯见和之作》
宋代·舒岳祥

我爱巾山去复回，城中平地起崔嵬。
前村清景何人占，绝顶新崔几夜来。
鹤起露翻松磴响，僧吟月上竹房开。
任翻鍊得清新字，想见斯人百念灰。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。